Hallitusneuvottelut aloitetaan edellisen hallituksen jätettyä eronpyyntönsä. Hallitus eroaa [eduskuntavaalien](https://fi.wikipedia.org/wiki/Eduskuntavaalit) jälkeen tai saadessaan luottamusäänestyksessä [eduskunnalta](https://fi.wikipedia.org/wiki/Eduskunta) epäluottamuslauseen tai pääministerin tehdessä päätöksen hallituksen erosta. Yksittäisen [ministerin](https://fi.wikipedia.org/wiki/Ministeri) ero ei [pääministeriä](https://fi.wikipedia.org/wiki/P%C3%A4%C3%A4ministeri) lukuun ottamatta edellytä hallituksen eroamista. Eroavan hallituksen pääministeri käy esittämässä [tasavallan presidentille](https://fi.wikipedia.org/wiki/Suomen_tasavallan_presidentti) eronpyyntönsä, joka pyytää pääministeriä jatkamaan [toimitusministeristön](https://fi.wikipedia.org/wiki/Toimitusministerist%C3%B6) johdossa, kunnes uusi hallitus saadaan hallitusneuvottelujen kautta muodostettua.

Eduskuntavaalien jälkeen presidentti nimittää hallitusneuvottelijan, joka on yleensä eduskunnan suurimman puolueen puheenjohtaja. Hän aloittaa neuvottelut muiden puolueiden kanssa tavoitteenaan koota riittävän yhteistyökykyinen hallitus, jolla on edustajapaikkoja [määräenemmistön](https://fi.wikipedia.org/wiki/M%C3%A4%C3%A4r%C3%A4enemmist%C3%B6) saavuttamiseksi (vähintään 101 edustajaa, kun 200-paikkaisessa eduskunnassa [puhemies](https://fi.wikipedia.org/wiki/Eduskunnan_puhemies) ei osallistu äänestyksiin tämä antaa hallitukselle yhden äänen enemmistön eli 100 ääntä opposition 99 ääntä vastaan). Suomessa hallitukset ovat 1970-luvun lopulta lähtien käytännössä aina olleet tällaisia [enemmistöhallituksia](https://fi.wikipedia.org/wiki/Enemmist%C3%B6hallitus), jotta [oppositio](https://fi.wikipedia.org/wiki/Oppositio) ei voisi kaataa niitä luottamusäänestyksissä. Kun alustava hallituskokoonpano on muodostettu, tuleva hallitus alkaa suunnitella hallitusohjelmaa, joka on tavoiteohjelma hallituksen toimikaudelle. Tämän jälkeen sovitaan ministerien lukumäärästä, tehtävistä ja jaosta hallituspuolueiden kesken.

Hallitusneuvottelujen päätteeksi tasavallan presidentti ilmoittaa eduskunnalle ehdokkaan tasavallan uudeksi pääministeriksi keskusteltuaan ensin asiasta eduskunnan puhemiehen kanssa. Eduskunta äänestää pääministerin valinnasta; enemmistöhallituksen kohdalla valinta on lähes varma. Puoltavan äänestystuloksen jälkeen tasavallan presidentti nimittää eduskunnan hyväksymän pääministerin ja tämän esittämät muut ministerit.

Hallitus pitää tiedonannon hallitusohjelmasta, johon eduskunta vastaa luottamusäänestyksessä. Myös tämä äänestystulos on enemmistöhallituksen kohdalla lähes varmasti myönteinen, minkä jälkeen uusi hallitus voi aloittaa työskentelyn.[[1]](https://fi.wikipedia.org/wiki/Hallitusneuvottelut#cite_note-1)[[2]](https://fi.wikipedia.org/wiki/Hallitusneuvottelut#cite_note-2)

# Elokoulu 2022

## Simulaatiotapahtuma - Hallitusneuvottelut

Suomen eduskuntavaalit pidettiin 2.4.2023 suurimmaksi puolueeksi vaaleissa nousi oppositiopuolue Kansallinen Pinaattipuolue, joka saavutti 42 paikkaa. Toiseksi suurimmaksi puolueeksi tuli Suomen Nuorison Parhaaksi, jonka paikkamäärä tippui edellisistä vaaleista kuudella edustajalla. Vaalien suurin häviäjä oli pääministeripuolue Vaaleanpunaiset, jonka edustajamäärä putosi 45 edustajasta 30 edustajaan.

### Simulaation kulku

1. Tasavallan presidentti Matala Alkio myöntää eron Terhi Pohkosen johtamalle hallitukselle ja pyytää tätä jatkamaan toimitusministeristönä, kunnes uusi hallitus on saatu kasaan.

(Pohkonen jättää eronpyyntönsä ja Alkio myöntyy siihen ja pyytää ministeriötä jatkamaan uuden hallituksen muodostamiseen saakka. Pohkonen poistuu ja Naattinen saapuu sen jälkeen paikalle)

1. Presidentti pyytää Kansallisen Pinaattipuolueen puheenjohtajaa Kalle Naattista toimimaan hallitusneuvottelijana. Naattinen on valittu myös eduskunnan puhemieheksi.
2. Naattinen lähettää muille puolueille kirjelmän, jossa pyytää vastaamaan esitettyihin kysymyksiin.
3. Puolueet kokoontuvat vastaamaan lyhyesti Naattisen esittämiin kysymyksiin, jonka jälkeen pyritään muodostamaan enemmistöhallitus ek-vaalien tulosten mukaisesti. Päätavoite olisi saavuttaa noin 105 edustajan hallitus, joka pysyisi kasassa hallituskauden loppuun. Mikäli simulaatiossa hallitus syntyy pienemmälle edustajamäärälle, kyseessä on vähemmistöhallitus, jonka kestoa on vaikea arvioida.

### Simulaatiossa toimivat henkilöt ottavat seuraavia rooleja:

Tasavallan presidentti (1 kpl)

Puolueen puheenjohtaja (8 kpl)

Puolueen varapuheenjohtaja (8-36 kpl)

Puoluesihteeri (8 kpl, toimii puolueen kirjurina)

Kansanedustaja (korkeintaan viidesosa valittujen määrästä)

Toimittaja (2 kpl)

### Simulaation vaiheiden aikataulutus121

Simulaation selostus 5 minuuttia

Alkuvalmistelut ja roolien jako 10 minuuttia.

Edellisen hallituksen ero ja hallitusneuvottelijan nimittäminen 5 minuuttia

Kysymysten esittäminen puolueille 5 minuuttia

Kysymyksiin vastaaminen 20 minuuttia

Puolueiden väliset neuvottelut 30 minuuttia

Lopetus ja lopputuloksen julistus 15 minuuttia